text:
“Page” ieu “mucuk-nyirung,” pibakaleun keneh jeung keneh jeung keneh. Sirung deui, sirung deui, keun jang dokumentasieun anak incu urang sarerea warga Babakan Jawa Maja Kaler. Mangga “lalebet” ka dieu, kintunkeun sarasilah (“trees”) kulawargi urang sareng “sajarahna.”
Tatang M. Amirin; 5 Desember 2010; 29 Desember 2010
ASAL-USUL
Babakan Jawa Maja Kaler teh geus arang kasebut-kasabit. Boa-boa barudak ayeuna mah geus teu nyaho-nyahoeun acan yen lembur padumukanana teh baheulana sok disebut Babakan Jawa, lain Blok Jumaah. Kungsi bareto mah dipake ngaran klub sepak bola, ditulisna teh, mun teu salah, da babasainggrisan, “Babacan Union Sport.” Enya, maksudna teh Persatuan Olah Raga Babakan. Niru-niru PBB (United Nation), tapi tibalik. Nu bener mah kuduna teh Babacan Sport Union (Association), kitu. Keun lah, da ngaranna ge barudak baheula. Ngeunaheunana teh Babakan Jawa disingget Baja, nya! Jadi, babakan Jawa Maja Kaler (Uing mah embung nyebut Maja Utara teh, da urang Sunda, di Jawa oge!) mun disingget jadi Baja Jaka. Disingget deui jadi Jajaka. Hehehe…
Disebut Babakan Jawa teh dumeh nu ngababak-babak nyieun pilemburan di dinya teh “urang Jawa.” Urang Jawa nu dimaksud teh urang “Palimanan.” Harita teh urang Maja sok ka Palimanan, ka Pasar Pagi, marawa embe. Dijual di dinya. Ari urang Palimanan, naranjak ka Maja, marawa lauk asin jeung garabah buatan Jamblang. Dijarualan di “papasaran,” enya ngarariung di tempat nu iuh, handapeun tangkal caringin (mun aya). Nya tangkal naon wae lah nu iuh. Nya eta nu ayeuna jadi pasar tea.
Lila-lila, nu biasana ukur jol koloyong, ku cape bulak-balik mawa barang, nyarieun sasaungan jang nyimpen barang. Di dinya oge maranehna mareuting. Ku sabab beuki lila beuki loba barang nu disimpen jeung dijual, nya tuluy nyarieun iimahan, meuli tanah ka warga satempat. Beuki lila beuki ngaburudul duduluranana ka Maja. Nya tungtungna mah nyarieun imah di dinya. Tempat masar teh jadi pasar. Hiji-hijina pasar di Maja, harita, sakacamatan Maja. Deukeut pasar, kidul kulon, jadi pilemburan, nu dibabak-babak ku “urang Jawa” tea. Katelah waeh jadi Babakan Jawa. Taun 1970-an (?) Kuwu harita boga prakarsa nyieun deui pasar di beulah kidul, sakaligus jadi stanplat alias terminal jang urang pakidulan (Argalingga, Sadasari jsb) pikeun masok sayuran.
CIKAL-BAKAL BABAKAN JAWA
Saha nu ngamimitian ngababak-babak Babakan Jawa teh? Ceuk kolot, namina teh Bapa Kawiya jeung Embok Sarka. Kuburanana ayana teh pas pisan di pepengkolan saacan pupudunan ka Cikedung, wetaneun jalan satapak ka pakuburan beulah kidul. Makamna teh ukur ditandaan ku batu.
Tah, Bapa Odin, cik puguhkeun nu mana makam teh enyana. Tuluy tandaan atuh. Ih teu kudu dicungkupan, ngan ditetengeran wae. Dicungkupan ge teu nanaon, ketah, nya, da urang Babakan Jawa mah islamna karuat, moal dijadikeun kabuyutan nu dipentaan sagala rupa.
KOKOLOT BABAKAN JAWA
Saha wae nu kasebut kokolot urang Babakan Jawa teh? Ke urang talungtik, ambeh nu ngarora teu poekeun pareumeun obor. Enya, ari Bapa Kawiya jeung Embok Sarka teh nurukeun saha, pan can kapanggih. [Cag, lah, ieu tunda heula]
BANI HAJI MANSUR
Tah urang Maja (bisa jadi asalna ti Gunung Wangi) nu keur anomna sok ngagigiring embe ka Palimanan teh salah sahijina jajaka nu namina Mansur (tos sepuhna katelah Haji Mansur–duka ieu teh nami asli, atanapi lalandihan saparantos naek haji; tangtu can haji harita mah). Ngadaplak ka Palimanan teh, dan arang mobil, bisa oge kasebut can aya. Nya ngaliwatna teh pasti ka Cicalung, Padahanten, Sukahaji, Rajagaluh, Kramat, Kepuh, Palimanan. Di desa Kepuh, Palimanan, Bapa Mansur jajaka ngora teh sok eureun ngamandian embe di walungan. Di Kepuh patepung weh jeung istri geulis, namina Rafiah, nu terus dipijodo. Duka tepungna teh kumaha, sugan nu hiji ngamandian embe, nu hiji nyeuseuhan baju, palirik-lirik. Pada demene, Cung, ya dadi bae laki-rabi.
Bapa Mansur teh sasaderek sareng Bapa Madori nu linggihna di Gunung Wangi. Nu matak aya kamungkinan aslina teh ti Gunung Wangi, bari biasa masarkeun embe di “papasaran” Maja, bari sok meulian embe ti urang Maja jeung sejenna anu terus dibawa ka Palimanan. Sugih tina embe teh, nu matak bisa naek haji ge. Tah terus, meureun (ke urang talungtik deui) ku sabab sok bulak-balik ti Gunung Wangi ka Maja, nya tinimbang cape bulak-balik ka Gunung Wangi, nya teras ngagaleuh tanah nu pasti masih rada loba tatangkalan keneh di Maja, terus ngiring ngababak-babak di Babakan Jawa tea. Bumina teh eta di “parapatan sasak kebuk” aya jalan leutik ka kulonkeun (disebut Jalan Singadipraja, anu ka pasantren Kiyai Hadad ayeuna). Jalan eta teh baheulana paranti nu daragang suluh, umumna ti Nunuk (nunuk teh hartina waringin). Sasak “kebuk” teh tina basa Walanda “brug”, kalisankeun buk, terus jadi kebuk, nyaeta sasak beton jalan raya Maja ka Paniis-Cicalung (Paniis teh, na peta Walanda, baheulana ngaranna “Cileungsing” kitu? Da teu aya Paniis, aya ge Cileungsing, terus Cicalung, ti Maja teh) .
Tah, tadina, keur jaman Belanda keneh, jalan utama ti Maja (da Maja teh pernah jadi ibu kota Kabupaten Maja) ka mamana teh nya jalan wetan, Sukamulya, Cicalung, Padahanten, Sukahaji, Rajagaluh, Palimanan, Cirebon. Nyambungna ti Sukahaji ka Majalengka oge jalan gede. Lain nu ngaliwatan Banjaran, Sindangkerta, Kertbasuki, Kawunggirang, Cigasong.
Balik deui ka Bapa mkansur.
Putra kahiji Bapa Mansur teh namina Junaedi, sok dilengkepkeun jadi Junaedi Mansur. Bapa Junaedi teh dedengkot PUI, nu ngiring ngadegkeun UII (Universitas islam Indonesia) Jogja wawakil ti PUI (sareng Haji Abdul Halim). Linggihna di Majalengka, pengkereun masjid. Puputra di antarana Jaja Mujahidin, pamaen Persima (Majalengka), teras pamaen utama Persib, teras janten wasit nasional, teras Komisi Wasit PSSI dugi ka maotna. Nu sanesna Syamsudin, Syaiful Islam (Dinas P & K Majalengka), Emah Suhaemah, Enday Sadariyah, Edah Suhaedah, Eni Suhaeni, Ibing Sobirin (ieu mah jagoan badminton), Ida, Enok, Neneng, Nenah.
Nu kadua, istri, Sa’diah namina teh. Kawitna nikah ka Bapa Syafi’i, masih saderek keneh, ti Palimanan. Bapa Syafi’i teh masih sasaderek sareng Kiyai Haji Syamsuri nu nyepeng pesantren Tebuireng, Jombang, Jawa Timur. Masih saderek keneh deuih ka Bapa Kodir nu linggihna di Sadasari.
Saatos pipirakan sareng Bapa Syafi’i, ditikah ku Abu Mansur bin Abdul Ghani nu asalna ti Paree, Kediri. Tepangna teh di Paree, Kediri. Da eta saatosna pipirakan teh sok diajak ku rayina Siti Aisyah nu nikah ka Bapa Yazid urang Paree, nyarengan di ditu. Nya teras waeh patepang sareng jajaka nu namina Abu Mansur tea, teras nikah di Maja, bumen-bumen di Maja.
Bapa Abu Mansur teh ustad tokoh Syarikat Islam. Nya nu ngadegkeun PSII di Maja. Bumina ge pan caket sareng “Madrasah Diniyah Syarikat Islam,” hareupeun bale desa Maja Kaler rada nyerong. Baheula pisan, kiduleun madrasah ieu tah Markas Koramil jeung poliklinik. Hareupna toko ibu-ramana Bapa Fuad, nu kantos janten Kuwu Maja. Ieu madrasah pernah oge diinjeum jadi Sekolah Rakyat (SD mun ayeuna mah) Maja III. Tadina SR teh aya hiji, sisi wetan alun-alun. Tuluy mekar jadi dua, SR II mah di Blok Ahad, ngagunakeun bangunan panjang gede. Duka hilap deui wangunan naon tadina. Tuluy pindah ka tukangeun SR I nyanghareup ka kaler, aya bangunan anyar. SR II dibagi deui jadi SR II jeung III. Tah SR III teh nempatan Madrasah Syarikat Islam tea. Kapala sakolana teh Bapa Ali Sumarno, urang “Babakan Jawa,” putra Bapa Padil (sanes Kuwu Padil).
Balik deui ka Bapa Mansur.
Ku margi Ibu Sa’diah maot, nya turun ranjang ka nu namina Tiah (rangda pipirakan ieu ge). Ti Ibu Sa’diyah puputra Tuti Muti’ah, BA (sok biasa katelah Yayu–Yayuk–tina basa Jawa Kedirian Mbakyu) nu kantos janten “kapten” Cakrabirawa pengawal Presiden Sukarno. Nu kadua Mu’minah Habibah (Beboh) sareng nu kaopat Maemunah Halimah (Imun) linggihna di Paree, Kediri, da ngengingkeun urang dinya. Nu kadua, Muhamad Amin, ieu mah maot nuju alit, tilelep di bendungan Ciawi. Kalima Muhtadi, BSc. (Otong).
Ti IbuTiah puputra Dra. Elih Muslihah, Apt. (apoteker), sareng Drg. Entet Neni Munijah (dokter gigi), lalinggihna di Karawang. Otong Muhtadi mah ngengingkeun saderek (adi beuteung) putrana Muh. Bahrun nu namina Iyet Suprihatin.
Balik deui ka Bapa Mansur.
Putra Bapa Mansur nu katilu, namina Akna. “Kaum” ieu mah, da pagawe KUA. Sok biasa nikahkeun, bari ngimaman tahlilan. Bumina caket Pasantren Kiyai Haji Masduki (Kiyai Hadad ayeuna).
Nu kaopat namina Siti Aisyah. Duka nami alitna saha, teu kungsi tataros, da sok disebat Emil (katelahna Cemil). Tah Siti Aisyah teh kawitna ditikah ku urang Paree oge, Bapa Yazid, masih saderekna Abu Mansur, mung teras pipirakan masih “gadis” keneh. Teras ditikah ku Hasan Malwi, putra kadua Bapa Marjuki. Hasan Malwi teh ngawitan nikah ka urang Majalengka, namina Sa’adah, teras saentos pipirakan nya nikah ka Siti Aisyah tea. Ke diteraskeun cariosanana.
Putra Haji Mansur nu kalima nyaeta Roji, sok katelah Bapa Oji. Ieu kantos kagungan putra, mung maot keur alit keneh. Saparantos dikantun ku istrina, nikah deui ka Ibu Jumi, aslina ti Cidomas, Cihaur. Teu puputra.
Putra nu kagenep namina Unah (Maemunah). Tah ieu ngengingkeun urang Kepuh, Bapa Kasim (Hasim), panday beusi. Balik ka bibit buit itu teh meunangkeun deui “urang Jawa.”
Nu katujuh namina ‘Atiah, nu nenehna Tiah. Ibu Tiah teh kawitanana nikah ka Bapa Miftah urang Babakan Jawa kaler, kuloneun pasar, kagungan putra namina Iton Fatoni nu ayeuna linggihna di Kadipaten. Saentos Ibu Tiah pipirakan, nya nikah ka Abu Mansur tea, puputra Elih Muslihah sareng Entet Neni Munijah.
Nu kadalapan namina Daelimi, nenehna Imi. Kawitna nikah ka Bapa Kemas, puputra Nana sareng Muflih. Saparantos pipirakan, nikah ka Bapa Hapid. Bumina di kampung Jebor (jebor teh tempat nyieun kenteng, da di dinya seuseur nu ngadamelan kenteng), Blok Senen, Maja.
Nu kasalapan namina Juwariyah, nikah ka Sarkawi, urang Palimanan. Ieu ge balik ka bibit-buit. Puputra di antawisna Ade, Lili, sareng Enok. Nuju ngalahirkeun Enok teh Ibu Juwariyah maot, nya teras Enok teh “dikukut” Ku Ibu Tiah (utamina ku Tuti Muti’ah), hijina dikukut ku Siti Aisyah, mung maot orok keneh. Tah Bapa Sarkawi teh saentos ditinggal maot ku Ibu Juwariyah nikah ka alona nu namina Nana, putra Ibu Imi.
Nu bungsu (kasapuluh) namina Muhammad Bahrum, nenehna Aum. Kantos janten pamong desa Maja, janten Kapala (Kepala Keamananan). Tah ieu nikah ka Turiyah (Ibu Entu) putrana Muh. Suhenda (kuwu Enda), puputra Yayah Kusiah (Dra., MPd.), ayeuna janten dosen di AKK Yogya, Yoyon Suryono (Prof. Dr.) dosen UNY Yogya, Engkus Kusliah, Abidarin (Iin, SE, Dr., dosen AMIKOM Yogya) sareng Iyet Suprihatin (ieu nu nikah ka Otong Muhtadi). Dra. Yayah Kusiah, MPd. nikah ka “kapi lanceukna” Zaenal Abidin (Enjen) bin Hasan Malwi bin Marjuki (SH, SU, MPA) dosen UII Yogyakarta.
Keluarga Besar “Jawa”
Bapak Mansur teh, ti pihak isteri, di Palimanan kagungan saderek di antawisna Bapa Haji Abdul Halim (sok disebat Kiyai Kalim), naib Palimanan, Bapa Abdullah di Warugede, Ibu Semiol di Pasarminggu, Jakarta, Bapa Harun di Kepuh. Bapa Halim mah teu puputra. Salah sahiji putrana Ibu Semiol teh Bapa Ihsan (Iksan) nu janten padamel Dinas Pertamanan DKI. Salah sahiji putrana Bapa Abdullah (Dulah) teh Damira, mantri kesehatan. Putrana Bapa Harun di antawisna Bapa Ismail di Majalengka.
BANI MARJUKI
Bapa Marzuki teh duka asal-usulna ti mana, nikah ka Ibu Amini, oge duka aslina ti mana. Bumina teh pengkereun musola (tajug) Babakan Jawa, mayun ka kaler, papengker-pengker (adu tonggong) sareng Bapa Mansur.
Putra nu pangageungna namina Jariyah (Iyah) nu nikah ka Nurasa (Asa). Ka nyawah, ngabalong, sareng ngingu embe ieu mah hobina teh. Bari hobi deuih ngingu manuk puter alias dederuk. Kuk, deruk…kuk, deruk. Bumina persis kiduleun tajug Babakan Jawa pangwetanna.
Tadina wetaneun bumina teh (lolongkrang bumi sareng Bapa Kayat–jagal embe ieu mah) aya “jalan satapak” (pipir imah), ka kidulkeun ka jalan leutik nu diaranan Jalan Sastradipraja tea. Tanah pengkereunana (tilas bumi Bapa Utam), nu janten kagungan Bapa Emak bin Husna digaleuh ku Bapa Muqimudin (Bapa Mukim–saleresna ku putrana) nu ayana wetaneun eta tanah. Teras tanah teh digabung ka bumina, ditembok.
Tah, janten weh eta jalan satapak teh kapendet. Nya jalan poko teh jadina ukur lewat sesela balong sareng bumi Kuwu Padil (ayeuna nu Mantri Ali bin Madsoleh), kuloneunana, balong (teras janten bumi Icih binti Munawi) sareng bumi Bapa Munawi wetaneunana (ayeuna bumi Ires binti Munawi). Ka kalerna nyulusup wetaneun bumina Bapa Subari (ayeuna nu Pepi), kuloneun bumi Ipah Kasyifah istrina Hasyim bin Husna (nu tutukeuran sareng Rodiah binti Husna).
Balik ka Ibu Jariyah.
Ibu Iyah sareng Bapa Asa teh puputra Endun, Muh. Abas (guru SD), Omah (nikah ka tentara nu teras janten bintara pembina desa, teras janten Kuwu di Bekasi), Enju (padamel Kabupaten), Encum (Umi Kulsum, guru SD), Endah (guru SD). Tah bumi Ibu Iyah Bapa Asa teh ayeuna dilinggihan ku kulawargi Endah.
Putra kadua Bapa Marjuki namina Hasan Malwi, ustad (guru agama) nu kantos ngalalana dugi ka Kandanghaur, Indramayu, ngawulang di madrasah PUI, da lulusan madrasah Darul Ulum PUI Majalengka. Teras ngiring ujian persamaan Sekolah Guru B (PSGB) satingkat handapeun SGA (SPG). Lulus ujian, teras diangkat janten guru SD. Kantos ngawulang di Kertabasuki, Tegalsari, sareng Paniis. Dedengkot PUI Maja ieu mah. Sok dugi ka mamana ari ngayakeun pangaosan teh. Waktos jaman Belanda sareng Jepang teh kantos pakuasi (evakuasi) dugi ka Argalingga.
Bapa Hasan Malwi teh ngawitan nikah ka Ibu Sa’adah, urang Majalengka, nya kagungan putra istri nu dinamian Kasyifah (Ipah). Ipah teh nikah ka Hasyim bin Husna. Saatos sareng Ibu Sa’adah teh pipirakan, nya teras nikah ka “rangda kembang” nu namina Siti Aisyah, putrana Bapa Mansur.
Ti Ibu Aisyah teh puputra Asimatulmillah (Momoh), lahirna ge di Kandanghaur dan nuju janten ustad tea. Momoh teh nikah ka Syamsudin bin Abdul Hamid (Kamid), ustad. Putrana nu kadua Aliyatuddarojah (Yoyoh) nu nikah sareng Sopidin bin Dahlan (BA, guru SD). Nu katilu namina Hidayaturrohman (Enday, BA), padamel (kantos janten Kapala) KUA ieu mah (ngapalaan di Jatitujuh, Dawuan, sareng Maja). Enday teh nikah ka Yuyum Yuminarsih binti Muhamad Nurjali ti Cicalung. Nu kaopat Zaenal Abidin (Enjen, SH, SU, MPA), dosen UII Yogya, nu nikah sareng Dra. Yayah Kusiyah, MPd. binti Muh. Bahrun bin Mansur, dosen AKK Yogya tea. Nu kalima, ieu yeuh nu nulis ieu, Drs. Tatang Muhammad Amirin, MSI (di Maja mah sok disebat Aam), dosen UNY, nikah sareng Mahmudah Rohmah, BA, urang Klaten (incuna Kiyai Sayid Habib, rada aya getih Araban, matak ge). Nu bungsu Leli Akmaliah, janten bidan di Ujung Jaya nu nikah ka Drs. Tata Sukmara dosen Akademi Perawat Sumedang. Bapa Hasan Malwi teh bumi aslina persis pengkereun tajug Babakan Jawa nu ayeuna dilinggihan ku Enday Hidayat.
Balik ka Bapa Marjuki.
Putra Bapa Marjuki nu katilu namina Bapa Suhaemi (Emi) nu kantos janten jurutulis desa Maja (memeh dibagi dua). Nikah nu kawitan puputra istri, namina Iyom (?) nu nikah ka ustad Misbah (Emis). Nikah kadua ka urang Banjaran, puputra Abdullah Daud (Uud) nu nikah ka Maya urang Maja kidul. Nikah nu katilu ka Sa’diyah, puputra Otong, Ade, sareng saha deui, nya, ke lah dilacak. Bapa Emi teh kawitna bumina kuloneun Bapa Hasan Malwi, teras ngalih ka sisi jalan kalereun tajug, palih wetan.
Putra nu kaopat namina Arba’iyah (‘Iah) nu nikah ka Bapa Emod. Bapa Emod mah dagang di pasar Maja, bari sok nguriling ngider ka sakuliah wilayah Maja. Puputra Juju (nikah ka Halil ti Gunung Wangi), Odin Jamaludin, Ipah, Munah, Enah, Pioh. Ibu ‘Iah mah bumina persis kiduleun tajug, parerendeng sareng Ibu Iyah, kuloneunana, dempet sareng bumi asli Bapa Marjuki.
Putra nu kalima Entin. Ieu mah di lamping bumina teh. Teu acan kalacak, ngawitananan nikah sareng saha. Nikah deui teh ka Bapa Idi, masih kapi lanceuk. Jadi, kuring teh ari ka Ibu Entin mah nyebutna teh Bibi, tapi ari ka Bapa Idi mah Uwa. Pabaliut, nya. Bapa Idi teh padamelena tukang patri. Ahli kana memeres pakakas dapur nu didamel tina alumunium, seng, sareng tambaga.
Anu kagenep Bapa Pandi, jago kana motor ieu mah. Pinter ngutak-ngatik motor sok sanajan urang Maja baheula ge. Da harita can loba nu baroga motor teh. Bapa Pandi teh nikah ka Ibu Tini, puputra Iceu di Salamanggu, Iman di Sukabumi, Abdullah (angkatan laut di Surabaya), Aziz (Adjid) sareng Jaja (nu neraskeun ngabengkel).
Putra nu sanesna namina Romlah (Elom), nikah ka Madsoleh (Muhammad Saleh) ti Cikedung. Puputra Edi (maot keur anom keneh), Engkus, Tatang (maot tabrakan keur anom keneh), Alimudin (Drs., mantri kesehatan, kapala RSU Majalengka), sareng Ratna.
Nu bungsu namina Cece Romli, mantri kasehatan ieu ge, bari rada ngiyai. Nikah ka Amnah, puputra Dadang (padamel kajaksaan) sareng . . . (ke dilacak heula, ah). Ibu Amnah teh, keur SD (SR harita mah), pangsaena waosna, jadi “Ratu Gigi” Kacamatan Maja, lah.
Bani Hasan Malwi
Tah, ti Bani Marzuki teh aya kulawarga (bani) Hasan Malwi. Urang teruskeun atuh dongeng sarasilahna.
Ti istri nu ngawitan, Ibu Sa’adah urang Majalengka, Bapa Hasan Malwi teh kagungan putra istri namina Kasyifah (Ipah). Kasyifah teh nikah ka Hasyim bin Husna. Bapa Husna teh puputra Sudian (ustad), Maksum (Emak), Hasyim, Rodiah, Satibi, Konah, Konaah, sareng Drs. Suri (kiyai lulusan IAIAN ieu mah). Bapa Husna teh “kiyaina” tajug Babakan Jawa. Kasyifah sareng Hasyim puputra Mamnu’ah (Nu’ah), Dudung Abdurahman, Iing Arifin, Yayah Inayah, Jaja, Mumun, sareng Yeyet.
Ti isteri kadua, Siti Aisyah, puputra Momoh Asimatulmillah, Yoyoh Aliyatuddarojah, Enday Hidayaturrohman, Enjen Zaenal Abidin, Tatang Muhammad Amirin (Aam), Leli Akmaliah (Akmaliyatulllailiyah).
Momoh Asimatulmillah nikah sareng Syamsudin bin Abdul Hamid (Kamid). Bapa Hamid teh sasanesna Syamsudin puputra Engkun (Tasik), Rohani, Arifin (Iping), sareng Ansor (ustad, “kiyai” blok kaler). Momoh Asimatulmillah sareng Syamsudin puputra Hani, Dede, Nunung, Asep. Hani teh nikah ka Otong, putrana Rodiah binti Husna. Tah malaluter nya!
Yoyoh Aliyatuddarojah nikah ka Sopidin bin Dahlan. Bapa (haji) Dahlan teh sasanesna Sopidin (cikal), puputra Aziz, Uyun, Isoh, Dana (Jatibarang), Entis, sareng Itoh. Aziz mah nikah ka Emem, noko di pojok parapatan pasar Maja Kaler. Uyun mah nikah ka Aziz, tentara, tapi terus kaluar ti dinas, noko. Isoh mah (guru agama) nikah ka Edi (guru olah raga), rakana (ipar) Kuwu Maja Kaler ayeuna. Entis mah nikah ka Aon, noko di payuneun tajug babakan Jawa. Itoh mah nikah ka Anis, rayina Fuad.
Yoyoh sareng Sopidin puputra Moh. Ali Sofwan, SE (Pemda Purwakarta), Ir. Ade Syarif Arifin (Pemda Cirebon/Majalengka), Rohili (Lili–guru SD, Maja), Asep Syaiful Fajar, SE (Kantor Pajak, Jambi), Drs. Jojo Jalaludin (Perangkat Desa Maja Kaler), Pepi (guru), sareng Otong Yusuf Muslim, SE.
Enday Hidayaturrohman, B.A. nu nikah ka Yuyum binti Muhammad Nurjali (kiyai/ustad Cicalung) puputra Nida Ridaul Hasanah, SE (Unma), Dede Sri Handayani, SH (guru, Maja), Ujang Himawan Sutanto, SH (Jakarta), Yopi, Indra, sareng Neneng Tanti (bidan di Sumedang).
Enjen Zaenal Abidin, SH, SU, MPA (gelar MPA-na ti Los Angeles, Amerika Serikat) nu nikah ka Dra. Yayah Kusiyah, MPd. puputra Irma Nurmilati, SE (nikah ka Dvid, SE, muka bengkel di Panyingkiran), Dede Irwan Raharja, SE (Bandung), Ir. Iis Haris Iskandar (Jakarta), Irawati Kusumadewi, SE (Indramayu, nembe lebaran 2010 tilar dunya).
Drs. Tatang M. Amirin, MSI (kungsi “short course” di Institute of Education University of London) nu nikah ka Mahmudah Rohmah, BA puputra Nafiri Firmanilahi Paramasiwi (Firi), SP (nikah ka Ir. Dita Trisnawan, MSUDArch–dosen UI Jakarta), Caraka Pangayuga Suryandana (Yuga), sareng Kaniarani Mutiara Sasitami (Tia).
Leli Akmaliah nu nikah ka Drs. Tata Sukmara puputra Sisca Aprilia, Lina Sukmawati, sareng Kiki.
BANI ABDURAHMAN
(Ke urang jujut)
PASAR MAJA
Pasar Maja (Kaler) teh baheula hiji-hijina pasar di Kacamatan Maja. Poe pasarana teh Salasa jeung Jumaah. Dina poe Salasa jeung Jumaah mah nu daragang teh ti mana-mana ngarumpul. Ari sapopoe mah ukur urang Majana wae. Nu matak rada sepi. Jam sapuluh geus bubaran. Ari Salasa jeung Jumaah mah sok tepi ka lohor. Senen jeung Kemis pasaran Majalengka, jadi sabagian urang Maja ge sok malasar di Majalengka. Ari Minggu mah bagian Talaga. Saptu, mun teu salah, di Rajagaluh.
Pasar Maja Kaler teh ayana wetaneun jalan raya Maja-Majalengka (kidul-kaler), di pojok pisan parapatan jalan nu ka wetanna ka Blok Saptu nu nyambung ka jalan raya Maja-Cicalung, ka kulonna jalan Maja-Cikedung-Pasanggrahan. Kiduleunana pisan, jalan ka Blok Saptu, harita mah ukur jalan dibalay batu. Sasak luhureun Cirungkut ge masih keneh ku awi gede golondongan, kenca katuhueunana make penyekelan, oge tina awi. Leutik ongkoh. Ari ngaliwat teh rada emplad-empladan. Kadieunakeun karek dibangun weweg, cor beusi, jadi bisa diliwatan ku mobil.
Pasar Maja (Kaler) bareto, lain baheula pisan, teh mangrupa elos-elos, ngujur ngetan ngulon, ngabaris aya sababaraha baris. Elos-elos ieu teh dibangun jangkung tina dasar taneuh. Jadi mun hujan teh teu becek ieu elos mah. Hateupna tina seng, ditahan ku cagak siku-ciku beusi. Weweg, lah.
Ari dasar taneuh, rada handap, sahandapeun jalan aspal, da rada miring tanahna, malum deukeut ka walungan Cirungkut (urang Maja sok nyarebutna teh Cirumput). Sanajan rada handap, tapi geus diratakeun. Jadi henteu miring. Beulah kaler mah taneuh pasar teh rata jeung jalan. Jadi, nu rada “legok” teh ukur di beulah kidul.
Baheula mah pasar teh beulah kulonna can make elos, masih molongpong katenjo elos-elos teh bararis. Barisna elos teh nurutkeun jalan raya, jadi rada nyengkong mun ti jalan kiduleunanan mah. Wetaneun elos ngabaris wawarungan (jongko) saung awi. Mimiti ti panto asup aya sababraha warung (kios saung), tuluy rada miring ngenca nurutkeun elos seng, ngajajara ka kalerkeun, tepi ka tungutung elos. Wetaneunana aya deui wawarungan (jongko) sabaris, ieu mah ayana luhureun gawir. Handapeun gawir lahan rata, adek ka sisi walungan, tapi tetap masihluhureun biwir cai. Tah di sisi walungan eta teh baheula dipake nu daragang embe. Jadi deukeut pisan ka sasak. Ti sasak teh sok tuturubun embe jeung jelema nu rek ngajual atawa nu meulina.
Warung (kios) saung nu pas deukeut gawir walungan teh umumna diparake ku nu daragang emameun. Jadi tukang bajigur di dinya, tukang empal gentong di dinya. Ari warung kios saung nu deukeut ka elos seng mah nu daragang bangsa kokolontong jeung bungbu dapur. Ari elos seng, lolobana dipake nu daragang lawon jeung sandang liana (kaos, sapatu, sandal).
Beulah kalereun elos seng, aya deui jongko wawarungan, dua baris, ngujur ngetan ngulon. Kalereunana lapangan kosong. Sok disebut oge istal, dan baheula keur jaman Belanda dipake istal (kandang) kuda. Tah bangsa treuk jeung mobil mah sok di beulah dieu areureuna teh. Biasana nu sok eureun di dinya teh treuk nu mawa bawang jeung sayuran. Barudak leutik sok biasa mulungan bawang nu marurag keur diangkat-jungjung tina treuk.
Handapeun lapangan, jadi dina tanah nu legok, kudu turun ari ka dinya teh, loba kotak babalongan. Nya di dinya nu disebut pasar lauk teh. Jadi, nu daragang lauk mah di dinya daragangna. Pas pojok pisan lapangan beulah kaler nu adek ka legok pasar lauk, aya tangkal asem gede pisan. Kuloneun pasar lauk, kuloneun jalan, aya deui lapangan, oge disebut istal. Ayeuna mah tos diaradegan bumi.
Sisj jalan raya, kuloneun elos, sapopoe mah nya kitu nu dadasar sagala bruk. Ari poe pasaran mah ting pucunghul tenda-tenda nu daragang sagala macem, utamana bangsa pakean. Nu daragangna umumna “pendatang,” lain urang Maja.
Di kaler, di lapangan (istal), mun pasaran teh sok aya tukang obat nu kitu wae ngawadul mromosikeun obatna nu “cespleng” bisa ngubaran sagala panyakit. Harita mah nu rada sohor teh ” Si Kancil” da bari sok maen silat sagala. Aya oge nu bari susulapan, bisa mareuman lampu cempor bari matana ditutup. Jang barudak leutik mah pikaresepeun.
Ari di sisi-sisi jalan, kitu deui wae pinuh ti kaler tepi ka kidul ka alun-alun teh ku nu daragang. Ari sakiduleun pasar mah geus puguh, metet ku nu daragang make raranjangan leutik. Aya oge nu ukur ngampar make samak.
Beulah pengkolan jalan deukeut sasak “kebuk”, tah rada antik ieu mah, ngajajar tukang patri. Jiga geus aya “lahan sewang-sewangan.” Tah di dinya, di lahan tukang patri teh aya Bapa Idi, carogena Ibu Entin binti Marjuki. Aya bapa Kodir carogena Ibu Ilah, tukang sorabi kalereun sasak kebuk, wetaneun jalan raya.
Cag, hanca, tuluykeuneun.


c: text/html

text:
HÉBAT
Dihandapeun tangkal kiara nu iuh hareupeun kampus ITB aya baramaén aki-aki andiprek diuk bangun nalangsa.
Mahasiswa : "Punten, ari bapa tos lami baramaén di dieu ?"
Aki-aki : "Kira-kira 8 taunan cép. Naha kitu ?"
Mahasiswa : "Dupi sadintena kinten-kinten kénging sabaraha ?"
Aki-aki : "Nya lumayan cép. Kana lima puluh rébuan lah !"
Mahasiswa : "Euleuh-euleuh... seueur gening nya. Dupi kulawargi ?"
Aki-aki : "Biangna na mah tos tilar dunya. Anak aki aya nu di UI jeung USU"
Mahasiswa : "Hébat aki mah nya ! Tiasa nyakolakeun putra-putrana"
Aki-aki : " Ih ari encép. Lain kuliah maranéhanana mah, tapi baramaén ogé siga aki!"
BINIH KEMBANG
Dina hiji poe, Bu Isma nelepon ka Dinas Pemadam Kebakaran."Dupi ieu Dinas Pemadam Kebakaran?" pokna ka nu di telepon.
"Muhun, leres," cek Pa Kelana, kapala patugas, nembalan dina telepon.
"Kieu ieu teh, Pa," cek Bu Isma, "di pakarangan rorompok teh simkuring gaduh kebon anu nembe pisan dipelakan binih kembang..."
"Ari kahuruanana di mana?" cek Pa Kelana.
"Eta binih-binih anu dipelakkeun teh pijadieun kembang anu kalintang awisna, sarengna deui..." Can kebat Bu Isma nyaritana, Pa Kelana geus ngagebes manten,
"Ibu, dupi Ibu teh bade nyarios sareng Dinas Pemadam Kebakaran atanapi sareng toko kembang?!"
Kituna teh Pa Kelana bari ngemu kakeuheul."Euh, tangtos bae bade sasanggem sareng Dinas Pemadam Kebakaran," tembal Bu Isma.
"Eta... bumi tatangga anu sapaliheun rorompok teh kahuruan. Ibu mah mung bade ngemutan bae sangkan Bapa katut parapatugas sanesna, upami sarumping ka dieu teh, sing ati-ati ulah dugi ka nincak pabinihan tea..."
Abah Téa
Kang Deddy Setiawan
PT. KTB - Jkt

robotstxt: allowed

filter: keep


text:
K awas anu saé raray wae simkuring
H oyong ngahiji ngajatuk rami saréng khumairah
U kur dina impian ukur dina lamunan
M ung hiji kayakinan da jodo pati bagja cilaka mah
A lloh swt anu ngaturna teu kudu meulang teu kudu sieun
I ngsya Alloh tos dugi kawaktosna mah moal incah balilahan
R akeut ngahiji ku janji anu suci
A nu moal bisa diengke-engke deui, sanajan gunung jeung laut jadi
H ahalangna, tos Pangeran Ngaridhoan
I suk geto oge bakal laksana bébér layar tarik jangkar
M aheutkeun tutursan kalbu
P asti hirup sauyunan saikhwan satuhu Amiin.
I mpian bakal ngawujud bari dibarengan ku ikhtiar jeung doa
A h eta mah ukur kahoyong nu janten jalmi nu pinuh ku dosa, Alloh swt nu bakal
N gajanteunkeun mudah”an aya dina GINANJAR KAWILUJENGAN.
N itenan geuningan kolot mah teu sagawayah ari masihan nami téh
A yeuna mah urang talungktik naon hartina ngaran kuring téh:
G ubrag ka alam dunya teu jangjang teu jingjing
I wal ti ngaligincing mun mawa
N goceakna ieu sora ceurik tanda doa keur ka indung jeung bapa
A yeuna geus saparapatna leuwih tina jatah dugi ka 63 taun
N incak ka yuswa 23 taun di sasih payun mugi GUSTI nga
J embarkeun haté abdi, gaduh jimat dina haté abdi sangkan emut waé ka
GUSTI Nu MAHA SUCI
A sa teu karaos kumulendang di alam sandiwara
R éa kabungah kasusah kasedih nu tos karandapan
M ung hiji catetan nafakuran ka taun-taun ka tukang
A h hanjakal teu nyuprih elmu pikeun beukeul aherat rawuh dunya, tapi
U lah meulang ulah hariwang ayeuna di tepangkeun jeung GURU MURYSID
anu Neuteupkeun hiji kalimat koncina SURGA nyaéta
L AA ILAAHA ILL ALLAAH, nu kudu matri dina diri, nu kudu di pusti-pusti,
nu bakal maturan dugi ka tutup diri
A yeuna mah tinggal istiqomahna,
N amung teu kitu wae dodoja mah tangtu bakal narembongan,
da ieu téh bumbu kahirupan sangkan
A pal kana diri sing inget AGIN ka hiji papatah sepuh jeung hiji
tembang kameulang ieu:
Papatah Sepuh:
1. Ulah Nuduh kanu jauh, ulah nyawang kanu anggang, nu caket geura raketan, nu deukeut geura deheusan, moal jauh tina wujud moal anggang tina awak, aya naon jeung aya saha? tina diri sorangan. cirina satangtung diri, pék geura panggihan diri anjeun téh, ku anjeun wéh sorangan, ulah waka nyaksian batur saksian heula diri sorangan.
2. Sing Daek nulung kanu butuh, nalang kanu susah, ngahudangkeun kanu saré, ngajait kanu titeuleum, méré kanu daék, nyaangan kanu poekeun.
3. Sing Waspada permana tinggal.
4. Saban-saban robah mangsa ganti wanci ilang bulan kurunyung taun, sok mineng kabandungan jelema, sanajan ngalamun salaput umur, kahayang patema-tema, karep heunteu reureuh-reureuh. dageuning nu bakal karasa mah anging kadar ti pangeran, manusa kadar rancana, kabul aya tinu Maha Agung, Laksana aya tinu Maha Kawasa.
Tembang Kameulang:
“SAHA DIRI”
Mungguh hirup tong lepas iman jeung takwa
Di dunya moal hirup lana geusan ingeut pangbalikan
Ti mana urang asalna ti mana wiwitanana
Ka mana jatining diri horeng ti Nu MAHA SUCI
Nu mawi sing ati-ati di pancen di alam rame
Talungtik ku ati suci urang téh na SAHA DIRI
Hirup teh kudu sing harti
Rumaksa badan sakujur
Raga taya pangawasa anging PANGEURSA MANTEUNA
Anging PANGEURSA MANTEUNA
Dayeuh Kadeudeuh,...
(Ginanjar Maulana)
Dayeuh Kadeudeuh,...
(Ginanjar Maulana)


text:
Tuesday, 19 April 2011
Sunda_Sisindiran
Tuesday, April 19, 2011 Sunda No comments
1. Sisindiran
Sisindiran asalna tina kecap ‘sindir’ nya éta ngomong henteu togmol tapi ku jalan dibalibirkeun, pikeun ngaragangan nu diajak nyarita, supaya omongan urang henteu karasa nyentug. Jadi nu disebut sisindiran téh nya éta kasenian ngaréka basa nu diwangun ku cangkang jeung eusi, pikeun ngedalkeun maksud anu henteu saceplakna bari dipamrih karesmianana (M.A. Salmun).
Sisindiran nurutkeun wangunna dibagi tilu, nya éta:
a. Wawangsalan/bangbalikan
b. Paparikan
c. Rarakitan
Nilik kana sipatna, wangun nu tilu éta mibanda tilu rupa sipat, nya éta: 1) silih asih, 2) piwuruk, jeung 3) sesebréd.
a. Wawangsalan/bangbalikan
Wawangsalan asal kecapna tina wangsal anu hartina wangsul, maksudna balik. Éta sababna wawangsalan sok disebut ogé bangbalikan anu asal kecapna tina balik.
Wawangsalan/bangbalikan nya éta hiji wangenan sisindiran nu diwangun ku cangkang jeung eusi sarta disatukangeun eusina mangrupa tarucing (tebakan).
Wawangsalan/bangbalikan dibagi jadi dua, nya éta:
1) Bangbalikan lanjaran
Nya éta wawangsalan nu teu kauger ku patokan pupuh. Contona:
· Teu puguh monyét hideungna
Teu puguh tungtungna (lutung)
· Tepi ka kélor héjona
Tepi ka antukna (katuk)
· Teu beunang disupa dulang
Teu beunang dibébénjokeun (kéjo)
2) Bangbalikan dangding
Nya éta wawangsalan nu kauger ku patokan pupuh. Contona:
Kinanti
Di Cikajang aya gunung, asa paturay jasmani
Kalong leutik saloa gedang
Kembang biru di astana, abot pisah jeung nu asih.
b. Paparikan
Paparikan asalna tina kecap ‘parik’ anu asalna tina “parek”, hartina deukeut. Anu padeukeutna téh nya éta sadana atawa sorana dina cangkang jeung eusi.
Paparikan diwangun ku opat pada, dua pada cangkang jeung dua pada eusi, unggal pada lobana dalapan engang.
Paparikan dibagi dua, nya éta:
1) Paparikan kawih, nya éta paparikan nu teu kauger ku patokan pupuh. Contona :
Leuleupeutan leuleuweungan
Ngarah kékéjoanana
Deudeukeutan reureujeungan
Ngarah téténjoanana
2) Paparikan dangding, nya éta paparikan nu kawengku ku patokan nyieun pupuh. Contona:
Kapinis ulah disumpit
Tangkal muncang ngarangrangan
Kembang kopi kembang kopo
Karungkang pucuk karungkang
Lampuyang cocongoan
Bawaeun ka Raja Galuh
Batu tulis di sakola
Nilik kana sipatna, paparikan téh bisa mibanda tilu rupa sipat, nya éta:
- Silih asih
- Piwuruk
- Sesebréd
c. Rarakitan
Rarakitan salasahiji wangenan sisindiran anu asalna tina kecap “raket” hartina deukeut, tapi raket mah maknana leuwih deukeut atawa dalit. Raket di dieu nya éta raket sora atawa sadana antara cangkang jeung eusi téh raket pisan.
Contona:
Kamana nya nyiar paying
Sakieu pana poéna
Kamana nya nyiar duyung
Sakieu panas haténa
Nilik kana sipatna, rarakitan mibanda tilu rupa sipat. Nya éta silis asih, piwuruk, jeung sesebréd.
Subscribe to: Post Comments (Atom)


text:
Béijing
Beijing [Ucapan Basa Inggris] (Basa Cina: 北京 [Chinese Pronunciation]; Pinyin: Běijīng; IPA: pei˨˩˦ tɕɪŋ˥˥), kota di kalereun China, nyaéta ibukota Republik Rakyat Cina (RRC). saméméhna dina Basa Inggris disebut Peking or Peiking [English Pronunciation]. Beijing salah sahiji tina opat kotamadya di RRC, nu sarua jeung propinsi di Cina sacara struktur administrasi. Kotamadya Beijing diwatesan ku Propinsi Hebei di kaler, kulon, kidul jeung sababaraha bagéan di wetan sarta Kotamadya Tianjin di beulak kidul.
Beijing kota kadua panggedéne dumasar kana jumlah pendudukna di Cina, sanggeus Shanghai. Beijing tempat sarana transportasi utama, sababaraha puluh jalan kareta, jalan raya sarta jalan tol kaluar jeung asup ti sagala arah. Beijing ogé salah sahiji tujuan penerbangan utama internasional ka Cina. Beijing disiapkeun keur pusat politik, pendidikan, jeung budaya Républik Rakyat Cina, sedengkeun Shanghai jeung Hong Kong keur widang ekonomi.
Beijing is salah sahiji Opat Ibukota Kota Cina Baheula tur bakal jadi tempat Olimpiade Musim Panas 2008.
Eusi
NgaranÉdit
Beijing (北京) sacara literatur "ibukota beulah kaler", sajajar sacara tradisi Asia Wetan nu ibukotana digambarkan dina ngaranna. Kota séjén nu ampir sarua nyaéta Nanjing (南京), Cina, hartina "ibukota beulah kaler"; Tokyo (東京), Jepang, jeung Đông Kinh (東京; ayeuna Hanoi), Vietnam, hartina "ibukota beulah wetan"; saperti Kyoto (京都), Jepang, jeung Gyeongseong (京城; ayeuna Seoul), Korea, hartina "ibukota".
Peking ngaran kota dina romanisasi Sistim Pos Pinyin, sarta sacara tradisional ngaran keur Beijing dina Basa Inggris. Watesan aslina ku misionaris Perancis opat ratus taun nu kaliwat, pakait jeung cara ngucapkeun bagéan tina robah sorea dina Basa Mandarin tina [kʲ] kana [tɕ]. ([tɕ] nu digambarkeun dina pinyin nyaéta j, nyaéta dia Beijing), sarta masih dipaké dina sababaraha basa (contona, dina Basa Portugis ngaranna Pequim).
Di Cina, kota mibanda loba ngaran. Antara taun 1928 [1] jeung 1949, disebutna Beiping (北平; Pinyin: Beiping; Wade-Giles: Pei-p'ing), hartina "Damey Bagean Kaler". Ngaranna robah — ku ngaleungitkeun unsur hartina "ibukota" (jing or king, 京) — nu ngagambarkeun kanyataan, ku pamaréntahan Kuomintang nu nangtukeun ibukota di Nanking (pinyin: Nanjing), Peking teu lana jadi ibukota Cina, sarta pamaréntahan "warlord" di Peking teu diaku.
Partey Komunis Cina malikeun deui kana ngaran Beijing (Peking) dina taun 1949 sarta mutuskeun yén Beijing jadi ibukota Cina. Pamaréntah Republik Cina di Taiwan teu pernah ngaku sacara formal parobahan ieu, sarta salila taun 1950-an jeung 1960-an ilhar di Taiwan keur Beijing disebutna Beiping nu hartina teu satuju sacara hukum kana RRC. Ayeuna, ampir sakabéh Taiwan, kaasup pamaréntah Républik Cina, maké Beijing, sanajan sababaraha peta Cina ti Taiwan masih maké ngaran heubeul dumasar kana wates politik saméméh taun 1949.
Yanjing (燕京; Pinyin: Yānjīng; Wade-Giles: Yen-ching) ngaran teu resmi séjén keur Beijing, hiji rujukan baheula dina State of Yan yén aya salila Zhou Dynasty. Ngaran ieu digambarkeun ku bir lokal Yanjing Beer sarta Yenching University, hiji institut nu geus dihijiekun jeung Universitas Peking. Salila Yuan Dynasty, Beijing disebut Khanbaliq nu disbeut Cambuluc dina itungan Marco Polo.
(Bagean sajarah di handap ngeunaan sajarah sejen ngaran Beijing.)
SajarahÉdit
Geus aya kota sabudeureun Beijing dina milenium kahiji SM, sarta ibukota State of Yan, salah sahiji kakuatan dina Periode Perang Nagara, geus nangtukeun yén Ji (T: 薊 / S: 蓟), deukeut Beijing modérn. Ilahar disebut yén Ji nu ngamimitian Beijing tapi Ji geus ditinggalkeun saméméh abad ka 6 AD. Tempat sesa-sesa pastina Ji remains teu dipikanyaho, sanajan loba usaha dina waktu-waktu ayeuna keur néangan éta tempat.
Salila dinasti Sui (581-618) jeung Tang (618-907), ngan minangkaan leutik kota aya di ieu wewengkon. Loba sajak baheula nu asalna ti kota nu leungit ieu, sahiji sahij bukti ngeunaan ayana ieu kota.
Dina taun 936, Dinasti Jin Panungtung (936-947) Cina beulah kaler minangkaan gedé wates di kaler panghareupna, kaasup Beijing modérn, nepi Khitan Liao Dynasty dina abad ka-10. Dina taun 938, Liao Dynasty nyiepakeun ibu kota kadua nu ayeuna Beijing, jeung disebut Nanjing ("Ibukota Beulah Kidul"). Dina taun 1125, Jurchen Jin Dynasty ngawasa Liao, sarta dina taun 1153 mindahkeun ibukota Liao Nanjing, disebutna Zhongdu (中都), "ibukota pusat." Zhongdu ayana di tengah-tengah nu ayeuna sabudeureun Tianningsi, rada ka beulah kidul kulon ti pusat Beijing.
Mongol ngancurkeun Zhongdu dina taun 1215 tur ngawangun deui beulah kaler ibukota Jin dina taun 1267. Dina raraga ngawasa sakabéh Cina, Dinasti Yuan (Mongol) "pendiri" Kublai Khan ngaranan ibukotana Khanbaliq (Basa Mongol hartina "Istana Khan") atawa Dadu (大都, Basa Cina "ibukota utama"). Tempat ieu disebut Cambuluc dina catetan Marco Polo. Sabenerna, Kublai Khan, hayang jadi kaisar sakuliah Cina, nangtukeun ibu di ieu tempat keur gaganti tempat di tengah Cina sabab leuwih deukeut ka pusat kakuatan di Mongol. Kawijakan Khan naekkeun status kota dina kaayaan kakuatan Cina di beulah kaler tur mimiti kota Beijing ayeuna. Khanbaliq aya di beulah kaler kota Beijing modérn. Watesan ayeuna nyaéta 2nd Ring Road, jeung watesan beulah kaler antara 3rd jeung 4th Ring Road. Di dinya masih bisa kapanggih tembok sesa-sesa dinasti Mongol.
Sanggeus Dinasti Yuan runtuh dina taun 1368, ieu kota diwangun deui ku Dinasti Ming tur dingaranan Shuntian (順天). Dina 1403, Kaisar Ming Katilu, Yongle mindahkeun ibukota Ming ti Nanjing (Nanking) tu ngarananan Beijing (Peking) (北京), "ibukota kaler", nu ayana di kaler. Kaisar Yongle ogé nu méré ngaran modérn. Beijing salila Dinasti Ming siga kaayaan ayeuna, tur tembok kota éra Dinasti Ming disebut tembok kota Beijing masih aya nepi ka kiwari, basa diruntuhkeun tur diwangun jadi 2nd Ring Road di éta tempat.
Beijing jadi kota panggedéna di dunya ti taun 1425 nepi ka taun 1650 tur ti taun 1710 nepi ka taun 1825 [2].
Kota Terlarang diwangun sanggeus (1406-1420), dituturkuen nu Kuil Abadi (1420), tur sababaraha proyek séjénna. Tian'anmen, cikal bakal lambang Republik Rakyat Cina jeung sabudureunna diduruk dua kali tur rengke diwangun dina taun 1651.
Sanggeus Manchu ngagulingkuen Dinasti Ming tur ngawangun Dinasti Qing di ieu tempat, Beijing ditangteukun jadi ibu kota Cina salila périodeu Qing. Beijing jadi benteng pertahanan luar salila Pemberontakan Boxer dina taun 1900.
Revolusi Xinhai taun 1911, hayang ngarobah aturan Qing kur republik, asalna nangtukeun ibukota di Nanjing. Sanggeus panguasa Qing pangluhurna Yuan Shikai ngundurkeun manéh salaku Kaisar Qing di Beijing tur hasilna revolusi, para revolusioner di Nanjing narima Yuan jadi présidén anyar Republik China, tur ibukotana di Beijing.
Kota-kotaÉdit
Kota-kota nu kaasup kana Kotamadya Beijing tapi saluareun daerah urban nyaéta:
Bagean administrasiÉdit
Kotamadya Beijing ayeuna kabagi kana 18 sub-bagéan administrasi, satuan tingkat wilayah diatur langsung ku kotamadya (bagéan tingkat-kadua). Aya 16 distrik jeung 2 wilayah.
Daerah urban jeung suburban kota dibagi kana dalapan distrik:


text:
Ragrag na Tangkal Nangka....
Barang datang ka Majalaya, Sayah gagancangan ngalacat kana tangkal nangka pangbadagna. Sayah cacalawakan, sabab aya rangrang na calana ngarayap kana palangkangan. Lantaran sayah ajrag-ajragan, nya ragrag ka handap, nangkarak na sawah saat. Sayah rada sangsara, kakarayapan na sawah saat aya kana dalapan jamna, jaba lapar. Dasar jalma aya kahayang, kalah sangsara!
Lantaran aya kabar ragrag, tatangga, sarta baraya-baraya marapay. Barang datang baraya prak naranya. "Naha abah maman gagabah? Ngala nangka kakalacatan kana tangkal sagala? Pan aya gantar panjang!"
"Halah!...nyangka salah ka abah? Saha jalmana hayang sangsara na sawah saat? Nangkarak bangkawarah jaba kakarayapan sagala? Jangarrr kana mastaka!" Abah maman ngajawab.
Lantaran ragrag, Abah maman kasawang panyawat rada parna. Para barayana aya maksad tatamba ka rancabadak. Jalana mapay-mapay sawah. Bras ka jalan satapak, saacan ka jalan aspal, clak kana kahar.
Barang datang, satpam nanya,"Wah, saha nya? asa apal? Abah Maman? Wah, kawasna rada gawat panyawatna! Payang kana blankar!" satpam mapatahan ka staf rancabadak.
Abah Maman mapay gang panjang, bras ka kamar salapan. Rada lawas, pas jam dalapan, warga pajajaran, tatangga, baraya ngaralayad.
Cag! Lalampahan abah maman tatamba ka rancabadak.
Diposting pada : Kamis, 24 Juni 10 - 16:21 WIB
Dalam Kategori : HUMOR, SUNDA, CARITA, DONGENG


text:
TOP karét husus di flooring karét pikeun leuwih 8 taun salaku produsén ngarah jeung parusahaan dagang ceurik di sakuliah dunya. produk utama urang téh Gym floor, lanté Fungsional, karét jalan lagu na sistem Taman. Simkuring boga reputasi alus keur pangiriman stabil, kualitas luhur, harga kalapa jeung layanan alus. OEM téh aya.
Top karét anu terus ngembang panutup lanté karét anyar jeung inovatif pikeun pasar global, komitmen ka cocog situs anjeun kalawan lanté nu paling merenah tur pikaresepeun. ayeuna kami nyadiakeun layanan jeung produk pikeun Inggris, Austria, Jerman, AS, India, Irlandia, Spanyol, Belgia, Italia, Perancis, jeung Kanada, Brazil, Afrika jeung nagara Asia. Kami baku Hiji-eureun layanan pikeun konsumén urang brings kapuasan tinggi mangsa proses pameseran sakabeh. anggota tim profésional anu sabar jeung ngalaman pikeun ngajawab masalah konsumén 'sadaya waktu. Urang jaga produk kualitasna alus sarta harga kalapa di pasar, dengekeun konsumén urang ngeunaan sarat maranéhanana sarta nasihat aranjeunna solusi flooring idéal. visi urang téh nyadiakeun Anjeun layanan nyaman jeung lanté nu paling merenah.
Maca deui >>


text:
“Niat ingsun matek aji Semar ngising”
“Rampung ngising Semar tilem”
Leuweung gerotan. Geduk-geduk! Ali Baba nuar kai. Awak rengkung kari kulit bungkus tulang. Karek sababaraha gedukan, rénghap ranjug. Ngalempréh. Ngagoler handapeun kai. Antara saré jeung nyaring, hawar-hawar, sora nu surak ayeuh-ayeuhan. Geuwat ngoréjat. Térékél kana tangkal kai. Nyempod. Ngadedempés.
Nu ayeuh-ayeuhan beuki deukeut. Ngabrul. Gorombolan karaman. Manggul jarahan. Sakarungna-sakarungna. Muru guha panyumputan. Sabot karaman reureuh. Rentang-rentang. Gegedugna datang. Rut-rét ka sakuriling. Mariksa pasukan. Nu nyempod 'na tangkal kai, ngawaskeun. Nompokeun ceuli. Gegedug karaman, ngajengjen hareupeun lawang. Sidakep. Ngong, matek mantra pamuka lawang, “Niat ingsun matek aji Semar ngising.” Golosor lawang guha ngabulungbung. Ngong deui, “Rampung ngising Semar tilem." Lawang guha buni deui.
* Adaptasi bebas tina filem "Ali Baba Bujang Lapok", 1961.


text:
Sangkan sagala bisnis online, tumuwuh jumlah pengikut anjeun impian sukses.Loba individu anu nyetél ramatloka e-commerce pribadi hoyong ngahontal pangalusna kaluar tina kagiatanana, sarta ngarah milih pikeun online nu
saluran marketing. pamasaran online ngalibatkeun téhnik digital kayaning Search Engine Optimasi (SEO) ogé Marketing Media Sosial(SMM). strategi ieu béda, tapi sagala udagan dina bringing datang ka hambalan panto anjeun. média sosial platform kayaning Facebook bogahandap pamaké nepi ka 2billion global - restaurant high chairs for sale.
Mun hiji jelema nilik eusi online, hiji prosés AIRC kajadian. lumangsungna ieu naha eusi mucunghul dina SERP, ad sasaran tina browsing langsung. ramatloka anjeun kedahtiasa ngalaksanakeun ieu tugas atanapi sejenna nu inisiatif média sosial moal jalan. Sakumaha ceuk luhur, SEO na SMM mawa datang ka situs anjeun, nungagambarkeun toko fisik. Sakali anjeun boga sémah, éta karya ramatloka anjeun pikeun ngarobah datang ieu ka konsumén.
Ivan Konovalov, anu Palanggan Kasuksesan Manager of
Semalt
Digital Services, nyadiakeun tips berharga dina cara evaluate analytics jaringan sosial.
tumuwuh panongton anjeun
Dina média sosial, nya éta sakabéh ngeunaan pengikut. Whichever platform anjeun milih, étakaulinan tina angka. Nu leuwih luhur jumlah pengikut nu hadé kaayaan keur kampanye pamasaran online Anjeun. Contona, Facebooksarta Twitter bisa ngabantu anjeun tumuwuh angka ieu ngaliwatan babagi informasi, retweet na nyieun tulisan kualitas..Sababaraha kriteria hat hideung sapertos
sakumaha handap mayar teu hartosna loba kasuksésan e-commerce Anjeun. Bisi wae, anjeun risiko a pinalti dina ranking dina Google SERPs.
Sanajan kitu, gaining handap ajeg dina média sosial téh lain tugas basajan. parabotkawas Klout tiasa mantuan Anjeun meunangkeun gambar tina buzz sosial Anjeun. Aranjeunna ngukur pangaruh sosial ogé némbongkeun Anjeun eusi nu geus treading.
Kecap Konci
Ngan kawas SEO tradisional, média sosial éféktif ngalibatkeun sababaraha
husus dipilih konci pikeun mantuan rank anjeun. Inget, panel pilarian média sosial behaves kawas search engine has. Saterusna,eusi média sosial téh sagala rupi b mesin pencari. Related anjeun sarta eusi dina platform média sosial kawas Facebook muncul dinaSERPs ngan resep kaca web Anjeun.
Iklan mayar
Social jaringan média kawas Facebook jeung Twitter boga platform alus keur nyieunadvertisements online. Hal alus nyaeta, ku Iklan dibayar, anjeun tiasa ngahususkeun turun targeting mun individu ku kapentingan sarupa. ngagunakeun
parabot husus, anjeun tiasa nyalin pengikut maké béréndélan email anjeun ayeuna tur dibere potentials anyar. média sosial di handap ngaliwatan advertisementstiasa ngadamel e-commerce anjeun impian kasuksésan hiji.
Kacindekan
Dina marketing digital, média sosial téh salah sahiji pamasaran online pang éfisiénnaplatform. média sosial boga kamampuan ngahontal jutaan pamaké global. Akibatna, ramatloka anjeun bisa meunangkeun handap global
tina leuwih ti sajuta palanggan. Masalah ieu kumaha carana do Media Marketing Sosial sorangan. Bagian tina solusi pikeun ieu kaasuptips dina artikel ieu. Anjeun tiasa tiasa make média sosial data analytics na di jieun na adjustment perlu pamasaran online Anjeun
kampanye. tips ieu ogé bakal mantuan usaha SEO anjeun ku nyieun rank ramatloka anjeun tinggi dina SERPs.


text:
Wilejeng Tepang Neter Sadunya
Juni 1, 2008 Tunda talatah
Wilujeng tepang para neter sadunya sareng mamabojong dina versi basa sunda. Ieu mah dina raraga ngamumule basa sorangan, pedah lemah cai mama aya di tatar sunda. Sanajan can karuan leres undak usuk basana, paling henteu jadi ciri kacinta mama kana basa sunda jeung kasundaan.
Saparantosna sasih kamari urang dihudangkeun ku saabad kebangkitan nasional, geus waktuna ayeuna urang nembongan ciri nu matri dina diri, cara nu nyaliara dina raga, kasundaan kudu ditembongkeun. Kebangkitan nasional ngandung harti hudangna deui sumanget ngawangun bangsa jeung nagara kalawan babarengan, sareundeuk saigel sabobot sapihanean, tapi lain harti ngaleungitkan budaya masing-masing daerah, kaasup basa-basana. Justru budaya luhur bangsa Indonesia bakal tembong deui lamun budaya kadaerahan henteu leungit, sabab budaya daerah ngalambangkeun budaya nasional nu kudu dimumule.
Leuwih ti eta, budaya sunda katut segi-segi kasundaan sejenna anu tenar kamana-mana utamana budaya sopan jeung someah. Tapi kahade, pedah sopan tur someah tuluy ditambahan sologoto. Eta mah so tea.
Tanggung jawab ngawangun bangsa jeung nagara di alam kamerdekaan jeung kabebasan ieu moal bener lamun teu dibarengan ku nembongkeun budaya luhur bangsa Indonesia dina kabhinekaan anu tunggal.


text:
Kacapian
Kacapian mangrupa wangun kasenian nu ngagunakeun kacapi salaku waditra utama.[1] Di Majaléngka aya sababaraha ragam wangun seni kacapian, di antarana Kacapi Suling, Kacapi Celempungan, Kacapi Jenaka Sunda, Kacapi Pantun, jeung Kacapi Kolaborasi [1]
Ragam Kacapian[édit | édit sumber]
1. Kacapi Suling
Kacapi suling mangrupa wangun kasenian nu dibarengan ku waditra suling.[1] Fungsi kacapi jeung suling dina kasenian ieu nyaéta salaku pangiring tembang jeung kawih. Kacapi suling nu aya di Majaléngka di antarana Kacapi tembang jeung Kacapi Kawih.[1]
- Kacapi Tembang
Dina kasenian ieu aya dua kacapi salaku pangiring, nyaéta kacapi indung jeung kacapi rincik.[1] Kacapi indung biasana disebut kacapi parahu ku lantaran wangunna kawas parahu.[1] Jumlah kacapi indung aya 18 nu dijieun tina kuningan. Suling nu dipaké dina tembang Sunda nyaéta suling nu liangna aya genep, fungsina pikeun ngahasilkeun sababaraha laras, saperti pelog, madenda (sorog), jeung salendro.[1] Nalika dina pintonana, Kacapi indung dilengkepan ku Flute saperti waditra nu panjang jiga Rebab.[2] Salian salaku waditra, kacapi indug dipaké pikeun marengan acara Ngaras, siraman jeung Ngeuyeuk Seureuh dina acara nikahan, jeung acara-acara lianna.[2]
Pamaén kacapi tembang Sunda di antarana saurang pamaén kacapi indung, saurang pamaén kacapi rincik, saurang pamaén suling, jeung juru mamaos boh lalaki boh awéwé.[1] Tembang nu dipaké dina tembang Sunda aya opat golongan lagu, di antarana Rarancagan, Papantunan, Dedegungan, jeung Jejemplangan.[1] Kaopat golongan lagu ieu kaasup kana sekar irama merdika nyaéta lagu nu teu kaikét ku birama.[1] Pikeun ngalengkepan tembang irama merdika, biasana maké lagu tambahan nyaéta kawih.[1]
Para pamaén kacapi tembang Sunda biasana maraké raksukan taqwa nu sarua warnana jeung pamaén sejénna, maké bendo, jeung maké sorban.[1] Sedengkeun juru mamaos awéwé maké kabaya jeung sanggul.[1]
Di Majaléngka tembang Sunda dimekarkeun ku para seniman, tokoh-tokoh seniman diwilayah Majaléngka di antarana Samsuri, E. Kusnadi, Oyo Suharja, Amin Choeruman, jeung Soni Supriatna.[1] Juru mamaos awéwé nu turut ngamekarkeun khasanah tembang sunda, di antarana Titin Supartini, Tati, Lia Marliani, jsb.[1]
- Kacapi Kawih
Kawih nyaéta wangun karawitan sekar (vokal) nu kaikét birama atawa ketukan.[1] Kacapi nu dipaké pikeun marengan kawih beda jeung kacapi nu dipaké pikeun marengan tembang.[1] Kacapi nu dipaké pikeun marengan kawih nyaéta kacapi siter, jumlah kawatna 20. Vokalis dina kasenian ieu disebut juru sekar atawa juru kawih.[1]
Nepi ka ayeuna, di Majaléngka dipikawanoh sababaraha pamaén seni kacapi kawih di antarana E. Kusnadi, Oyo suharja, Wasman Rukmana, Daryono, Risnandar, Soni Supriatna (suling jeung rebab), Aceng Hidayat (suling), Dede Carmo, Rasma Sudrajat jeung Dadang.[1] Kasenian ieu dimekarkeun ngaliwatan media radio, nyaéta siaran Haleuang Pasunjeung di Radika 100,3 FM Majaléngka ku Grup Panghegar.[1] Kelompok seni kawih sejénna di antarana Manik mekar Saputra (Cigasong), Tanjeung Mijeung (Munjul), jeung Kania Setra (Maja).[1]
2. Kacapi Cemplungan
Waditra nu dipaké dina kacapi cemplungan henteu ngan saukur kacapi jeung suling wungkul, tapi ditambah ku waditra sejénna saperti gendang jeung gong. Lagu nu dipaké nyaéta sekar tandak atawa kawih. Pikeun nambah daya pangirut pamiarsa, biasana kasenian ieu dibarengan ku tari jaipong. Grup-grup kacapi cemplungan nu dipikawoh ku masarakat Majaléngka di antarana Manik Mekar Saputra, Sanggar Panghegar, Tandang Midang, jeung Kania Setra.
3. Kacapi Jenaka Sunda
Kacapi jenaka sunda mangrupa jenis seni kacapian nu maké lagu-lagu lucu dina irama nu teu kauger. Jenis kacapian nu digunakeunna nyaéta kacapi siter. Pamaénna nyaéta saurang pamaén kacapi salaku panyanyi ditambah ku saurang atawa dua urang pamaén. Kacapi jenaka Sunda di Majaléngka dimekarkeun ku kelompok kasenian PG Kadipatén (taun 1970-an) nepi ka ayeuna masih aya, dalangna nyaéta Edi Jubaedi. Pamaén sejénna nu terkenal nyaéta Abah Duleh, Abah Bontot, Mang Uu Wahyu, jeung Mang Pentil. Generasi saterusna nyaéta Karjo, Iwan Abok, Casma (Mang Cemeng), Ikin Sodikin (Mang jangkung).
4. Kacapi Pantun
Kacapi Pantun mangrupa kacapian pikeun marengan juru pantun nalika nyarita. Wangenan ‘’’pantun’’’ sacara harfiah numutkeun Saleh Danasasmita nya éta “ carita, balada, dongeng atawa sajarah buhun, umumna ngeunaan karajaan Pajajaran (dibarengan ku nyanyian, tarawangsa atawa kacapi). (Saleh, 1974). Sedengkeun numutkeun sababaraha juru pantun, pantun mangrupa wancahan atawa singketan ti kecap papan nu jadi panungtun. Artina ngaliwatan carita pantun pamiarsa miboga panutan atawa cecekelan hirup. Kasenian ieu mangrupa jenis kasenian nu dirojong ku unsur-unsur seni sastra jeung karawitan. Unsur sastra aya dina carita pantun, carita pantun nu mimitina dibawakeun sacara lisan ayeuna mah geus loba nu dibukukeun. Sedengkeun unsur seni karawitan aya dina iringan waditra kacapi nu dipetik nalika pintonan pantun.
Karakteristik pintonan pantun sacara tradisional nyaéta :
- Pamaén kasenian ieu ngan saurang.
- Saacan pintonan, biasana dilakukeun upacara ritual saperti sasajén jeung maca mantra ku juru pantun sarta ngaduruk menyan.
- Kacapi nu dipaké nyaéta kacapi indung.
- Nepi ka ayeuna kasenian ieu masih dianggap salaku kasenian sakral.
Numutkeun Ajip Rosidi (1983:32) nyebutkeun yén di daerah Cirebon kacapi pantun ngan dimaénkeun ku saurang. Tapi ayeuna mah sangkan kacapi pantun dipikaresep ku masarakat, ditambahan ku waditra sején, saperti piul (biola), saurang sinden, jeung gamelan. Ku kituna kacapi pantun teu beda jauh jeung wanu catur (Ajip Rosidi, 1983:33). Umumna alur carita pantun dimimitian ku Rajah Pamuka, dituluykeun ku nyarita, nataan karajaan jeung para tokoh carita. Dina akhir carita dipungkas ku nyanyikeun Rajah Pamunah atawa Rajah Panutup. Carita-carita pantun nu terkenal di antarana Mundinglaya Di Kusumah, Lutung Kasarung, Ciung Wanara, Nyi Sumur Bandung, Jaran Sari, Raden Deudeug Pati Jaya Perang, Panggung Karaton, Demung Kalagan, Nyi Pohaci Sanghiang Sri, jsb.
Tokoh-tokoh atawa juru pantun nu terkenal ti Majaléngka nyaéta:
- Saein ti Tonjong
- Sidik ti Bantarjati
- Warwa ti Jatitujuh
- Maun ti Pasir
- Nadi ti Kutamanggu
- Baedi ti Kadipatén
- Kusma ti Kadipatén
- Cecep ti Waringin
- Rasim ti Mandapa
- Iwan Ompong ti Cideres
5. Kacapi Kolaborasi
Kacapi kolaborasi dimekarkeun ku para seniman Majaléngka seperti Oyo Suharja saparakanca. Dina kasenian ieu waditra nu dipaké nyaéta, kacapi siter, gitar akustik, cuk, gitar bas, biola, suling, gendang, jeung gong. Jumlah pamaén na kira-kira sapuluh urang. Lagu-lagu nu dipaké nyaéta kowlli Sunda, pop Sunda, jeung Indonesia Populer. Kacapi kolaborasi di Majaléngka mimiti diwanohkeun nalika Gelar Seni Tradisi I tanggal 26 Desember 2004. Sanggar Panghegar (Radika FM Majaléngka) nu dipingpin ku Wasman Rukmana magrupa hiji-hijina kelompok kasenian nu mintonkeun jenis kasenian ieu. [1]


text:
Hasil Pencarian
Hasil pencarian untuk kata kunci pamilih (2)
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.
- Pupuh
29 May 2002 - 1:57 am
Ieu Aya papatah lenyepaneun urang sadaya, aya dina wangun pupuh iasanna kasepuhan urang sadaya R.A.A. Soeria Danoeningrat. Tapi kade ah, lamun urang:
Loehoer pangkat dipake basilat
Gede kawasa dipake merkosa,
Soegih beunghar dipake teu wadjar.


text:
Salak
Salak tangkal~gagang daunna pinuh ku cucuk; buah~cangkangna saperti sisit kadal; ~atah rasana kesed, tapi tapi lamun geus asak angsena seungit jeung rasana amis; kembang~ ngaranna gojod sedek; saur sepuh Sunda: nu reuneuh teu beunang ngadahar~, matak anakna engké boga rodék [1]
Sajarah Singget[édit | édit sumber]
Pepelakan salak mangrupa salah sahiji pepelakan buah anu dipikareseup sarta miboga prospék alus pikeun ditarékahan. Wewengkon asal na henteu écés, tapi disangka ti Thailand, Malaysia sarta Indonésia. Aya ogé anu ngomong yén pepelakan salak (Salacca edulis) asalna ti Pulo Jawa. Dina mangsa pangjajahan siki-siki salak dibawa ku para saudagar nepi ka menyebar ka sakumna Indonésia, komo nepi ka Filipina, Malaysia, Brunei sarta Muangthai.[2]
Jenis-jenis[édit | édit sumber]
Di dunya ieu dipikawanoh salak liar, kawas Salacca dransfieldiana JP Mo-géa; S. magnifera JP Mogéa; S.minuta; S.multiflora sarta S.romosiana. Sajaba salak liar éta, masih dipikawanoh salak liar séjénna kawas Salacca rumphili Wallich ex. Blume anu ogé disebut S.wallichiana, C. Martus anu disebut rakum/kumbar (populér di Thailand) minangka nu nyieun masam seger dina masakan. Kumbar ieu henteu berduri, kembangna miboga imah 2 (dioeciious). Salak kaasup famili: Palmae (palem-paleman),monokotil, daun-daunna panjang kalayan urat utama kuat kawas dina kalapa anu disebut lidi. Sakumna bagian daunna miboga cucuk nu seukeut Watangna pondok, lila Klilaan nepi ka 3 m atawa leuwih, pamustunganana rubuh henteu sanggup mawa beungbeurat makuta daun beurat teuing (henteu sabanding kalayan watangna anu leutik). Loba variétas salak anu bisa tumuwuh di Indonesi. Aya anu masih ngora geus karasaeun amis, Variétas punjul anu geus dileupas ku pamaréntah pikeun dimekarkeun nyaéta: salak pondoh, swaru, nglumut, enrekang, gula batu (Bali), sarta séjén-séjén. Sabenerna jenis salak anu aya di Indonésia aya 3 béda anu leuwih dipikawanoh, nyaéta: salak Jawa Salacca zalacca (Gaertner) Voss anu sikina 2-3, salak Bali Slacca amboinensis (Becc) Mogéa anu sikina 1- 2, sarta salak Padang Sidempuan Salacca sumatrana (Becc) anu dagingna beureum. Jenis salak éta miboga peunteun komérsial anu luhur.[2]
Hasiat Salak[édit | édit sumber]
Buah Salak (Salacca Edulis) mangrupa salah sahiji buah tropis anu loba dipikaresep ku urang Jepang, Amérika, sarta Éropa. Buah ieu mibanda kandungan giji anu cukup luhur sarta bisa dikonsumsi minangka buah seger atawa dikokolakeun minangka manisan. Daging buah ieu ngandung kalsium, tanin, saponin, sarta flavonoida.[2] Salah sahiji mangpaat ti buah salak nyaéta minangka ubar mencret. Carana cukup kalayan mengkonsumsi 20 gram daging buah anu masih ngora.[3]
Sèntra Tanaman[édit | édit sumber]
Pepelakan salak loba, aya di DKI Jakarta, Jawa Kulon, Jawa Tengah, D.I.Yogyakarta, Jawa Wétan, Sumatera Kalér, Sulawesi Kalér, Sulawesi Kidul, Maluku, Bali, NTB sarta Kalimantan Kulon.[2]


text:
Ngajawab ieu patalekan sabenerna enteng bangga. Enteng, da memang tinggal ngajawab. Naon hesena ngajawab? Tapi oge bangga sabab lamun hayang ngajawab kalawan bener tangtu kudu dirojong ku rupa-rupa alesan nu ngarojong jawaban urang. Jadi? Ah kuring mah moal ngajawab, rumasa kurang elmuna. Keun eta mah bagean para ahli anu memang rubak bekelna.
Kahariwang yen basa Sunda bakal tumpur memang asup akal, lamun urang nengetan basa Sunda nu dipake ku sabagian gede kalangan nonoman Sunda. Basa nu dipake geus pabaliut jeung basa deungeun atawa basa sejen, utamana basa Indonesia 'jakartaan'.
"Aduh, nggak mau maneeehh.." (pemeo temporer taun 90-an, euweuh hartina iwal ti nembongkeun kagumbiraan. Contona: wanoja panggih jeung jajaka kasep, terus nyarita ka baturna papada wanoja, "Aduuh, nggak mau maneh.. na eta mah mani kasep-kasep teuing nya?")"Urang mah mun ngobrol jeung si eta pasti keketawaan.." (maksudna: seuseurian)
"Bapa urang ge bangga urang bisa rengking hiji.." (maksudna: reueus)
"Besok meunang teu urang maen ka rumah?" (maen dina basa Sunda hartina ngadu, judi. Padahal di dieu tangtuna ge maksudna ulin).
Loba keneh sabenerna kalimah-kalimah anu direumbeuy ku basa Indonesia, nu hartina baris jadi nyaliwang lamun urang pengkuh nyekel kana tetekon kana basa Sunda anu 'bener'. Sanajan kitu, kadang-kadang kuring sok mikir sorangan. Basa teh pan diciptakeunana pikeun komunikasi anu tujuanana sangkan nu ngobrol jeung nu diajak ngobrol papada ngarti kana naon anu diobrolkeun atawa anu jadi jejer obrolan. Lamun nilik kana tujuanana, atuh meureun teu salah sapanjang nu ngobrol make basa Sunda campur aduk teh papada ngarti, da tadi ge tujuanana teh nya komunikasi tea. Nyambung, mun cek barudak ayeuna mah.
Nya ieu pisan anu kadang-kadang nu ngondang pebentar paham teh. Cek kaum 'konvensional', komunikasi teh lain saukur papada ngarti, tapi oge kudu bener, boh kekecapanana, boh undak usukna. Cek kaum 'moderat', keun we rada teu bener oge, nu penting mah daek keneh ngagunakeun basa Sunda, tinimbang lapur pisan. Malah cek nu 'revolusioner' mah, rek ngobrol make basa naon ge nu penting mah nyambung, papada ngarti, na make kudu riweuh sagala?
Sababaraha pamanggih nu disebut di luhur nepi ka ayeuna masih terus dipadungdengkeun. Ngan keur sakuringeun, idealna mah nonoman atawa generasi ngora angger kudu apal tur ngarti mana basa Sunda nu 'bener', sabab ieu teh modal nu kacida gedena. Cenah eta dina waktu ngobrol jeung babaturanana make basa Sunda 'teu bener', keun we teu nanaon, nu penting manehna nyaho kumaha basa Sunda nu sakuduna. Mun teu kitu, tangtu baris aya 'gap' anu beuki anggang antara generasi 'kolot' jeung generasi ngora, da masing-masing boga 'basa sorangan' tea.
Carana? Nya kudu aya komunikasi antara kolot jeung budak tea. Lengkah awal nu kacida utamana, euweuh deui iwal ti ngatik tur ngajak barudak di imah sewang-sewangan sangkan wawuh kana basana sorangan. Ulah ngarasa reueus mun anak urang - nu indung bapana pituin urang Sunda - palahak polohok teu ngarti basa Sunda.
Anu kadua, mun budak salah ngomong basa Sunda, ulah diseukseukan. Anggur deukeutan, terus perenahkeun kumaha kuduna. Lamun dicarekan, tibatan jadi bener, budak kalahka tinggar kalongeun. Tungtungna kalah hoream nyarita ku basa Sunda, sabab sieun dicarekan tea. Lapur weh mun geus kieu mah.
Kadang-kadang sok loba dongeng pikaseurieun mun pangangguran nengetan basa Sunda barudak jaman kiwari. Di handap ieu aya sababaraha dongeng nu dicutat tina pangalaman guru basa Sunda di SD.
Soal Basa Sunda
Teruskeun kalimah-kalimah di handap ieu ku hidep.
Soal : Ibu tuang, abdi ....
Jawab : hoyong.
Soal : Bapa angkat, abdi ....
Jawab : ngiring.
Soal : Ulah sok huhujanan bisi ....
Jawab : diteunggeul.
Soal : Cikaracak ninggang batu laun-laun jadi ....
Jawab : tarik.
Soal : Nini kulem, abdi ....
Jawab : oge.
Nu ieu mah soal basa Indonesia, dijawab ku budak anu 'nyunda' pisan.
Soal : Pencuri itu lari tunggang ......
Jawab : tonggeng.
Keur mimiti ngadenge dongeng-dongeng tadi, kuring ngagakgak. Tapi lila-lila kalah ngahuleng. Enya kitu basa Sunda teh tereh tumpur? Tetela, ieu teh pikiraneun urang sarerea.
Ti : http://sundablog.blogspot.com/2006/11/basa-sunda-tereh-tumpur.html


text:
imah » gizi Supps » Gizi Supps Kupon: 5% Pareum Orde anjeun tina $ 50 atanapi More
Gizi Supps Kupon: 5% Pareum Orde anjeun tina $ 50 atanapi More
Gizi Supps Kupon
Urang hadir ka Anjeun a jujul Kabugaran Kupon ekslusif pikeun gizi Supps
Candak 5% Pareum Orde anjeun tina $ 50 atanapi More
Paké Code promo FitnessRebates di Checkout
Ngeunaan Gizi Supps:
Gizi Supps ciri anu rupa suplemén bodybuilding kaasup powders protéin, burners gajih, powders pre-workouts tur leuwih! Éta téh dumasar kaluar tina Kenvil, NJ.Klik Di Dieu Tingali Gizi Supps!Inget pikeun nganggo kode promo FitnessRebates di Checkout pikeun nampa 5 Anjeun% off diskon.
Ngaduruk Fat, Ngawangun Otot, & poéna Simpen Duit Kalawan Daily Kabugaran tina jujul kabugaran. Urang Dupi dieu pikeun Mantuan Anjeun Simpen Duit on Top Bodybuilding suplemén & Latihan Equipment. Urang sumber kaluar Best Kabugaran kupon & poéna dina Internet. Anjeun bakal Simpen Duit on suplemén, Treadmills, Ellipticals, Imah Gyms, Latihan bikes, Gym Kaanggotaan, workout DVD, & More. Cicing Sosial kalawan jujul Kabugaran on Facebook & Twitter. Pariksa Bagéan Blog kami keur Artikel Kaséhatan panganyarna. Affordable jujul Kabugaran workout Busana Sadia Ayeuna on eBay. Kaos Gym kami téh Sadia pikeun jadi Low sakumaha $ 1.99 Ditambah pengiriman barang!
Sarat jeung Kaayaan Pamakéan / Affiliate Panyingkepan: ramatloka ieu bisa nampa santunan pikeun purchases dijieun tina Tumbu ngarujuk. Jujul kabugaran nyaéta pamilon dina Amazon Layanan LLC associates Program, hiji program iklan affiliate dirancang nyadiakeun sarana pikeun situs earn waragad iklan ku iklan jeung linking mun Amazon.com. Tempo kami "kabijakan privasi"Halaman pikeun info leuwih lengkep. Sakur advertisements dilayanan ku Google, Inc., sarta pausahaan filial bisa jadi dikawasa maké cookies. Cookies ieu ngidinan Google pikeun nembongkeun Iklan dumasar kunjungan anjeun ka situs ieu sareng situs séjénna anu ngagunakeun jasa iklan Google.